अगले हफ्ते ही मेरे ससुरजी मुझे यहां इसके पास छोड ग़ए थे। इस धमकी के साथ, कि देवताओं को हाजिर-­नादिर मानकर हाथ पकडा है–­­मांग भरी है। अब जीते-­जी निभाना तो पडेग़ा ही। मैं अभागिन भी इस अनकही शर्त पर सब हार बैठी—­­­बेटे की खातिर इनकी चाकरी में जुट गई–­­ बस रोटी और एक कोठरी की तनख्वाह पर। नौकरानी, मेहतरानी, सब बन गई। ये भी खुश थे और मैं भी। इनका घर चल रहा था और मैं अपनों की आंख में, पति के घर में रह रही थी–­­क्या कहते हैं आपकी अंग्रेजी में —­­श्रीमती कनकलता प्रसाद से बस एक हाउस मेट बनकर। यह बात दूसरी है कि इन लोगों ने मुझे मेट नहीं­­ हाउस­कीपर या हाउस­हेल्पर ही कहा। अंग्रेजी में कहो या हिन्दी में–­­अर्थ तो नहीं बदल जाता। गाली तो गाली ही रहती है, फाउल माउथ तो साफ नहीं हो पाता। मैं चुपचुप हर एब्यूज और दुर्व्यवहार सहती­झेलती रही। भूखी-­भूखी पिटती और खटती रही। खाना बनाती, छाड़ू­-पोंछा करती, कपडे-­बिस्तर सब कुछ और शाम होते ही इसके आने के पहले चुपचाप आंसू पीकर अपने कमरे में बन्द हो जाती।